Na temelju članka 48. Zakona o lokalnoj i područnoj (regionalnoj) samoupravi ("Narodne novine" br. 33/01, 129/05, 109/07, 125/08, 36/09, 150/11, 144/12, 19/13, 137/15. i 123/17) Grad Križevci objavljuje

**JAVNI POZIV**

za dostavu prijava za izlaganje, prezentaciju i prodaju proizvoda i usluga križevačkog kraja na Božićnom sajmu Adventa u Križevcima.

I.

Grad Križevci, kao organizator Božićnog sajma u sklopu manifestacije „Advent u Križevcima“, poziva sve zainteresirane fizičke osobe, udruge i obiteljska poljoprivredna gospodarstva (dalje u tekstu: OPG) da dostave prijave za izlaganje, prezentaciju i prodaju svojih proizvoda na Božićnom sajmu, koji će se održati od 21. do 24. prosinca 2018. na Strossmayerovom trgu u Križevcima.

Izlaganje, prezentacija i prodaja (u daljnjem tekstu: sudjelovanje) obuhvaća sljedeće autohtone proizvode i usluge te prezentacije: božićni proizvodi i nakit za bor, dizajnirane suvenire i poklone, autohtona domaća jela i pića.

II.

Zainteresirani prijavitelji dužni su dostaviti zahtjev za sudjelovanje na Božićnom sajmu na e-mail info@krizevci.hr ili osobno u Grad Križevce, Ivana Zakmardija Dijnakovečkog 12, Križevci, soba broj 9, do zaključno 17. 12. 2018.

Uz zahtjev treba dostaviti i popunjeni obrazac Prijave za sudjelovanje na Božićnom sajmu.

Prijaviti se mogu sve fizičke osobe, udruge i OPG-ovi s područja grada Križevaca.

Odluku o prihvatu prijave donosi organizacijski odbor Adventa u Križevcima po kriteriju najbrže prijave na javni poziv, a odluka o izboru biti će objavljena na službenim stranicama Grada Križevaca – www.krizevci.hr.

III.

Svaki prijavitelj koji je izabran Odlukom o prihvatu prijave, na sajmu će dobit na korištenje štand ili dio štanda. Broj štandova je ograničen.

Radno vrijeme sajma je petak – subota – nedjelja od 9:00 do 17:00 sati te ponedjeljak 24. prosinca 2018. od 9:00 do 13:00 sati.

Sudjelovanje na sajmu za sve sudionike je besplatno.

BOŽIĆNI SAJAM U KRIŽEVCIMA

**21. - 24. prosinca 2018. godine**

**Trg Josipa Jurja Strossmayera, Križevci**

**PRIJAVA**

|  |  |
| --- | --- |
| **IME I PREZIME/NAZIV UDRUGE ILI OPG-A** |  |
| **ADRESA / SJEDIŠTE** |  |
| **TELEFON** |  |
| **FAX.** |  |
| **MOBITEL** |  |
| **E-MAIL** |  |
| **OSOBA ODGOVORNA ZA ZASTUPANJE** |  |
| **KONTAKT OSOBA** |  |
| **KRATAK OPIS ČIME ĆE SE NA SAJMU PREDSTAVITI** |  |

 Rok za podnošenje prijave je 17. prosinca 2018. godine na e-mail info@krizevci.hr ili osobno u Grad Križevce, Ivana Zakmardija Dijnakovečkog 12, Križevci, soba broj 9.

U \_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_ 2018. godine

\_\_\_\_\_\_\_\_\_\_\_\_\_\_\_\_\_\_\_\_\_\_

(POTPIS)